MEGA ยอดขายสินค้าแบรนด์หนุนธุรกิจโตเด่น แนะซื้อเป้า 34.5 บ.
MEGA ยอดขายสินค้าแบรนด์หนุนธุรกิจโตเด่นซื้อเป้า 34.5 บ.
21 ส.ค. 2560

บล.ทิสโก้ ระบุในบทวิเคราะห์ (21 ส.ค.) บริษัท เมก้า ไลฟ์ไซแอ็นซ์ จำกัด (มหาชน) หรือ MEGA รายงานผลประกอบการ ไตรมาส 2/60 ดีกว่าคาดที่ 291 ล้านบาท เพิ่มขึ้น 33% เทียบช่วงเดียวกันของปีก่อน และ 52% เทียบไตรมาสก่อนหน้า
โดยปัจจัยสำคัญคือ รายได้ที่เพิ่มขึ้น 15% เทียบช่วงเดียวกันของปีก่อน และอัตรากำไรที่ดีขึ้น หากไม่รวมขาดทุนจากอัตราแลกเปลี่ยน 17 ล้านบาท ผลประกอบการจะเพิ่มขึ้นเป็น 308 ล้านบาท คาดว่า MEGA จะมียอดขายที่ดีขึ้นในเอเซียตะวันออกและแอฟริกา ปรับคำแนะนำเป็น “ซื้อ” โดยมีมูลค่าที่เหมาะสม 34.50 บาท
บริษัทรายงานรายได้ 2.4 พันล้านบาท (+15% เทียบช่วงเดียวกันของปีก่อน และ 14% เทียบไตรมาสก่อนหน้า) โดยรายได้เพิ่มขึ้นจากธุรกิจแบรนด์ที่เพิ่มขึ้น 17% เทียบช่วงเดียวกันของปีก่อน โดยเฉพาะในเอเซียตะวันออก และคิดเป็นสัดส่วนกว่า 80% ของรายได้สินค้าแบรนด์ และรายได้จากแอฟริกาเพิ่มขึ้น 12% เทียบช่วงเดียวกันของปีก่อน
ในขณะที่รายได้จาก MEGA และ OEM เพิ่มขึ้น 13% และ 15% ตามลำดับ อัตรากำไรขั้นต้นเพิ่มเป็น 45.1% จากเดิม 44% เทียบช่วงเดียวกันของปีก่อน และ 43% เทียบไตรมาสก่อนหน้า เนื่องจากส่วนผสมที่ดีกว่าคาด และ SG&amp;A ต่อยอดขายคงที่
ผลประกอบการ 1H17 คิดเป็น 52% จากประมาณการทั้งปี โดยยังคงประมาณการและรายได้สำหรับปี 2017-19 โดยคาดอัตรากำไรขั้นต้นที่ 42.3% และ SG&amp;A ที่ 32% สำหรับปี 2017-18F
แนะนำให้ “ซื้อ” โดยมีมูลค่าที่เหมาะสม 34.50 บาท อิง PER ที่ 28.50 เท่าคิดเป็น PEG 1.5 เท่าอิงค่าเฉลี่ย 3 ปีที่ CAGR EPS 19% โดยเราเชื่อว่าลักษณะของ MEGA จะเหมือนกลุ่มค้าปลีก จากผลประกอบการที่เติบโตสูง และกระแสเงินสดที่แข็งแกร่ง โดยมีความเสี่ยงคือ การแข่งขันที่เพิ่มขึ้น และความล่าช้าในการฟื้นตัวของเศรษฐกิจ